টেক অফের সময় ধাক্কা খেল পাখি! রক্ষা পেল এয়ার ইন্ডিয়ার বিমান

ওয়েব ডেস্ক : বড় দুর্ঘটনার হাত থেকে রক্ষা পেল এয়ার ইন্ডিয়ার (Air India) বিমান। টেক অফের সময় বিমানের সঙ্গে ধাক্কা খেল পাখি! এর ফলে বড় দুর্ঘটনার সম্মুখীন হয়েছিল বিমানটি। তবে পাইলট দ্রুত বিমানটিকে থামিয়ে দেন। ফলে দুর্ঘটনার হাত থেকে রক্ষা পায় বিমানটি। এই ঘটনায় জেরে আতঙ্কিত হয়ে পড়েন যাত্রীরা।

জানা গিয়েছে, বৃহস্পতিবার বিজয়ওয়াড়া (Vijayawada) থেকে বেঙ্গালুরুর (Bengaluru) উদ্দেশ্যে রওনা দেওয়ার কথা ছিল এয়ার ইন্ডিয়ার (Air India) বিমানটির। কিন্তু ঠিক টেক অফের সময় আচমকা বিমানে ধাক্কা লাগে এক পাখির। এর পরেই ঝাঁকুনি অনুভূত হয় বিমানের ভিতরে। যার পরেই দ্রুত বিমানটিকে থামিয়ে দেন পাইলট।

আরও খবর : RSS-এর ডাকে দীর্ঘদিন পর প্রকাশ্য সভায় মুরলি মনোহর যোশি

এই ঘটনায় বিমানের ভিতরে থাকা যাত্রীদের মধ্যে আতঙ্ক ছড়িয়ে পড়ে। তবে এই ঘটনার কারণে বিমানের কোনও ক্ষতি হয়েছে কিনা, সে সম্পর্কে কিছু জানা যায়নি। জানা গিয়েছে, এই ঘটনার পর বিমানটিকে রানওয়ে থেকে ফিরিয়ে নিয়ে আসা হয়। নামিয়ে আনা হয় যাত্রীদেরকেও। এর জেরে এয়ার ইন্ডিয়ার (Air India) এই বিমানটির যাত্রা বাতিল করা হয় ।

এই ঘটনা নয়ে এয়ার ইন্ডিয়ার এক মুখপাত্র বলেছেন, বিজয়ওয়াড়া থেকে বেঙ্গালুরুর উদ্দেশ্যে রওনা দেওয়ার কথা ছিল এয়ার ইন্ডিয়ার (Air India) বিমানটির। কিন্তু টেক অফের সময় পাখির সঙ্গে ধাক্কা লাগে বিমানটির। সেই কারণেই বিমানটির যাত্রা বাতিল করা হয়।